**Erityishallintoalueet** (kiin. , engl. *Special Administrative Regions*) ovat yksi neljästä maakuntatasoisten alueiden tyypistä Kiinan kansantasavallassa. Nämä hallinnolliset alueet ovat Kiinan kansantasavallan valtioneuvoston suorassa alaisuudessa, ja niillä on maan korkein itsehallinnon taso keskushallinnosta. Erityishallintoalueita on nykyisellään kaksi: **Hongkong** ja **Macao**.

Historia
--------

Hongkong ja Macao kartalla
Erityishallintoalueiden laillinen pohja on Kiinan perustuslain artiklasta 31, vuodelta 1982, jossa todetaan maan voivan perustaa erilaista järjestelmää noudattavia alueita. Tällaisia alueita on kaksi: vuonna 1997 kiinalais-brittiläisellä sopimuksella saatu Hongkong ja vuonna 1999 kiinalais-portugalilaisella sopimuksella saatu Macao. Pitkän siirtomaahallinnon takia alueille päätettiin antaa erityishallintoalueen asema eli korkea itsehallinto, jotta alueilla voitaisiin jatkaa tuttuja toimintatapoja.

Järjestelmä
-----------

Erityishallintoalueet noudattavat "Yksi maa, kaksi järjestelmää" -periaatetta eli vastaavat kaikista muista asioista paitsi ulkopolitiikasta ja puolustuksesta, joita hoitaa Kiina. Niillä on omat niin kutsutut peruslait (Hongkongin peruslaki ja Macaon peruslaki). Alueilla on omat politiikka- ja oikeusjärjestelmät. Valuuttoina ovat Kiinan Renminbin lisäksi Hongkongin dollari ja Macaon pataca.

Kiinan kansankongressilla on kuitenkin oikeus hallinnoida erityishallintoalueiden lakeja. Vuonna 2019 uusi turvallisuuslaki johti valtaviin protesteihin Hongkongissa. Kiinan on muutenkin epäilty kaventavan erityishallintoalueiden oikeuksia.

Taiwan
------

Kiinan kansantasavalta on tarjonnut erityishallintoalueen statusta useamman kerran Kiinan tasavallalle eli Taiwanille, jota se pitää kapinoivana maakuntanaan. Taiwan on kuitenkin käytännössä itsenäinen valtio, eikä halua liittyä Kiinaan. 

Vuonna 1979 Kiinan kansantasavallan linja muuttui, kun Kiinojen yhdistyminen luvattiin tehdä rauhanomaisesti eikä Taiwania väkivaltaisesti liittämällä. Ensimmäisen kerran Kiina ehdotti erityishallintoalueen asemaa Taiwanille ja sen hallinnoimille alueille vuonna 1981. Sittemmin erilaisia ehdotuksia on annettu useita.

Kiinan kansantasavalta on uhannut liittää Taiwanin Pekingin keskushallinnon alaisuuteen tulevaisuudessa, mutta ilman selkeää aikataulua. Vuoden 1979 lausunnon 40-vuotisjuhlapuheessa tammikuussa 2019 Kiinan kommunistisen puolueen pääsihteeri Xi Jinping kertoi, kuinka "yksi maa, kaksi järjestelmää" -periaate tullaan soveltamaan Taiwaniin. Jingping muun muassa sanoi, että Kiinan tasavallan hallinto lopetettaisiin, mutta Taiwanin yhteiskuntaa ja taloudellista elämäntapaa kunnioitettaisiin, kuten muilla erityishallintoalueilla.

Lähteet
-------

1. ↑  Constitution of the People's Republic of China *english.www.gov.cn*. Viitattu 23.1.2024.
2. ↑  HK's model neighbour that stays loyal to China *BBC News*.  20.12.2019. Viitattu 23.1.2024. (englanniksi)
3. ↑  Helen Regan: China passes sweeping Hong Kong national security law *CNN*.  30.6.2020. Viitattu 23.1.2024. (englanniksi)
4. ↑  8 key things to notice from Xi Jinping’s New Year speech on Taiwan *Brookings*. Viitattu 23.1.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Special Administrative Regions of China